## El Consell aprova ampliar les ajudes directes de 360 euros a les persones afectades per un ERTO de força major per la riuada

*** Estes ajudes es concediran de manera directa i de manera automàtica, sense necessitat de presentar sol·licituds
* Les 12.157 persones que ja van rebre en el seu moment l’ajuda del Consell de 360 euros tornaran a rebre esta mateixa quantitat**

El Consell ha aprovat un decret per a ampliar les ajudes directes de 360 euros a les persones afectades per un ERTO de força major per la riuada.

D’esta manera, les 12.157 persones que ja van rebre en el seu moment l’ajuda del Consell de 360 euros tornaran a rebre esta mateixa quantitat.

Esta nova ajuda, juntament amb la concedida anteriorment, tracta de complementar la quantia de la prestació del 70 % de la base reguladora percebuda per cada persona treballadora per compte d’altri en esta situació, amb el 30 % addicional de l’IPREM en els mesos transcorreguts fins al 31 de desembre de 2024. S’estima que estes ajudes ascendisquen a 4,4 milions d’euros.

Les persones beneficiàries d’estes ajudes han sigut els treballadors i les treballadores que tenien reconeguda la prestació derivada d’un ERTO per força major a conseqüència de la dana en algun dia entre l’1 i el 31 de desembre de 2024, a causa de la suspensió temporal del seu contracte de treball.

Estes noves ajudes es concediran automàticament sense necessitat de presentar sol·licituds.

Fecha: 05/09/2025